ΓΡΑΠΤΗ ΕΡΩΤΗΣΗ E-1307/03

υποβολή: Bill Newton Dunn (ELDR) προς την Επιτροπή

(7 Απριλίου 2003)

Θέμα: Armillatox

Το Armillatox, ένα ευρέως χρησιμοποιούμενο μέσο αντιμετώπισης του σφακελιασμού, απειλείται με κατάργηση σύμφωνα με την επικείμενη νομοθεσία της ΕΕ. Ωστόσο το Armillatox παράγεται με απόσταξη σε χαμηλές θερμοκρασίες και θεωρείται από ορισμένους ότι αφήνει λίγα αν όχι καθόλου τοξικά κατάλοιπα.

Μπορεί να δηλώσει η Επιτροπή αν πρόκειται να καταργηθεί το Armillatox ή αν εξετάζεται το ενδεχόμενο ή έχει ήδη αποφασιστεί να εξαιρεθεί αυτό το μέσο·

Απάντηση του κ. Byrne εξ ονόματος της Επιτροπής

(16 Μαΐου 2003)

Το Armillatox είναι ένα προϊόν που περιέχει ένα σύνθετο μίγμα φαινολών σε κικινέλαιο. Αυτές οι φαινόλες θεωρούνται δραστική ουσία που πρέπει να ρυθμίζεται σύμφωνα με την οδηγία του Συμβουλίου 91/414/EOK της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων(1). Οι χρήσεις τους στη φυτοπροστασία πρέπει να κοινοποιούνται σύμφωνα με τη διαδικασία που ορίζεται στον κανονισμό της Ευρωπαϊκής Επιτροπής (ΕΚ) 451/2000(2). Εφόσον αυτές δεν κοινοποιήθηκαν και δεν έγιναν δεκτές ως απαραίτητη χρήση, σύμφωνα με τον κανονισμό της Ευρωπαϊκής Επιτροπής (ΕΚ) 2076/2002(3), τα κράτη μέληποχρεούνται να ανακαλέσουν τις εγκρίσεις των προϊόντων φυτοπροστασίας που τις περιέχουν έως τις 25 Ιουλίου 2003 και να περιορίσουν τη διάρκεια οποιασδήποτε τυχόν περιόδου πώλησης σε μέγιστο έξι μηνών ύστερα από αυτό. Άλλες χρήσεις των φαινολών δεν επηρεάζονται από τους παραπάνω κανονισμούς.

Ωστόσο, οι χρήσεις των φαινολών ως απολυμαντικών στη φυτοπροστασία με όχι άμεση εφαρμογή, πρέπει να κοινοποιούνται σύμφωνα με την τέταρτη φάση του προγράμματος επανεξέτασης που θεσπίζεται με τον κανονισμό της Ευρωπαϊκής Επιτροπής (ΕΚ) 1112/2002(4). Σήμερα το Armillatox κυκλοφορεί στην αγορά για τις ίδιες χρήσεις στην Ιρλανδία και το Ηνωμένο Βασίλειο αλλά δεν έχει ληφθεί κοινοποίηση από την Armillatox Ltd., την παραγωγό του Armillatox. Παρ' όλα αυτά τον Οκτώβριο του 2002 ελήφθη μια κοινοποίηση σύμφωνα με τον κανονισμό (ΕΚ) 1112/2002 για φαινόλεςψηλού σημείου βρασμού — ένα σύνθετο μίγμα φαινολών (HBTA) από έναν άλλο αιτούντα που βρίσκεται στο Ηνωμένο Βασίλειο. Με επιφύλαξη του αποτελέσματος της περαιτέρω διαδικασίας αναθεώρησης, η κοινοποίηση φαίνεται ότι είναι αποδεκτή και εάν αυτό επαληθευθεί, τότε οι HBTA μπορούν να παραμείνουν στην αγορά με εκκρεμούσα την αναθεώρηση σύμφωνα με την οδηγία.

Δεδομένης της περιορισμένης αγοράς γι' αυτά τα προϊόντα στην Κοινότητα, δεν είναι παράλογο ναποθέσουμε ότι μερικοί εν δυνάμει κοινοποιούντες για φαινόλες απέφυγαν να προβούν στην κοινοποίηση κυρίως για οικονομικούς λόγους. Δυστυχώς αυτό εμποδίζει τις εταιρείες να σχηματίσουν task forces για να μοιραστούν τις δαπάνες παραγωγής πακέτων δεδομένων πουποστηρίζουν την καταχώριση των δραστικών ουσιών τους στο παράρτημα Ι στην οδηγίας του Συμβουλίου 91/414/EOK.

Έτσι ενώ εκκρεμεί η αναθεώρηση της οδηγίας του Συμβουλίου 91/414/EOK,πάρχει ακόμα μια ευκαιρία για τους παραγωγούς HBTA που χρησιμοποιούνται ως απολυμαντικά στη φυτοπροστασία να εισέλθουν ή να μείνουν στην αγορά με το προϊόν τους. Ωστόσο η οδηγία σαφώς ορίζει ότι οι δραστικές ουσίες τότε μόνον μπορούν να γίνουν δεκτές εάν αποδειχθεί ότι μπορούν να χρησιμοποιηθούν ασφαλώς σχετικά με τηνγεία των ανθρώπων ή των ζώων ή την προστασία του περιβάλλοντος. Πρέπει ιδίως να αποδειχθεί, όπωςποστηρίζεται μέσα στην ερώτηση, ότι το προϊόν δεν αφήνειπολείμματα που να δημιουργούν λόγους ανησυχίας. Οι αγρονομικές και άλλες ανάγκες είναι δευτερεύουσες σχετικά με αυτήν τη βασική ανησυχία.

Δεδομένων των παραπάνω περιορισμών η Ευρωπαϊκή Επιτροπή την περίοδο αυτή συζητά με τα κράτη μέλη το πώς πρέπει να ελαφρυνθούν οι διαδικασίες και οι απαιτήσεις σχετικά με δεδομένα για ουσίες με πολύ συγκεκριμένες χρήσεις ή με μικρό κίνδυνο. Αυτό μπορεί να ισχύει εκεί όπου οι παραγωγοί θα μπορούσαν να δικαιολογήσουν με επιστημονικό τρόπο ότι ορισμένα δεδομένα δεν είναι αναγκαία π.χ. ένα πακέτο σχετικά με ταπολείμματα σχετικά με τους καταναλωτές δεν είναι αναγκαίο για μια ουσία που χρησιμοποιείται αποκλειστικά για τα φυτά καλλωπισμού που δεν χρησιμοποιούνται για ανθρώπινη ή ζωική κατανάλωση. Η Επιτροπή προτίθεται να βρει μια κατάλληλη λύση για τις ουσίεςπό επανεξέταση σύμφωνα με την τέταρτη φάση, ώστε να συνδυαστούν τοψηλό επίπεδο προστασίας του καταναλωτή, των ζώων και του περιβάλλοντος με μια ευαίσθητη και ρεαλιστική προσέγγιση μέσα στη διαδικασία αναθεώρησης.

(1) ΕΕ L 230 της 19.8.1991.

(2) Κανονισμός (ΕΚ) 451/2000 της Επιτροπής της 28ης Φεβρουαρίου 2000 για τον καθορισμό των λεπτομερειών εφαρμογής της δεύτερης και τρίτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας του Συμβουλίου 91/414/EOK, ΕΕ L 055 της 29.2.2000.

(3) Κανονισμός (ΕΚ) 2076/2002 της Επιτροπής της 20ης Νοεμβρίου 2002 σχετικά με την παράταση της περιόδου που αναφέρεται στο άρθρο 8 παράγραφος 2 της οδηγίας του Συμβουλίου 91/414/EOK, περί της μη καταχώρισης ορισμένων δραστικών ουσιών στο παράρτημα Ι της ενλόγω οδηγίας και περί της ανάκλησης των εγκρίσεων για τα φυτοπροστατευτικά προϊόντα που περιέχουν τις ουσίες αυτές (κείμενο που παρουσιάζει ενδιαφέρον για τον ΕΟΧ) ΕΕ L 319 της 23.11.2002.

(4) Κανονισμός (ΕΚ) 1112/2002 της Επιτροπής της 20ης Ιουνίου 2002 για τη θέσπιση των λεπτομερών κανόνων εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος (2) της οδηγίας του Συμβουλίου 91/414/EOK (κείμενο που παρουσιάζει ενδιαφέρον για τον ΕΟΧ) ΕΕ L 168 της 27.6.2002.